**APSTIPRINĀTS**

Liepājas pilsētas domes Iepirkumu komisijas

 2019.gada 21.augusta sēdē, protokols Nr.2

***Par atklāta konkursa “Luksoforu komponenšu un to piederumu piegāde” (LPP 2019/86) nolikuma skaidrojumiem***

|  |  |  |
| --- | --- | --- |
| **1.** | **Jautājums** | *Nolikums 2.3. Visām piegādājamām Precēm jābūt reģistrētām un/vai sertificētām atbilstoši Latvijas Republikā spēkā esošajos normatīvajos aktos noteiktajam un jāatbilst Latvijas Republikā spēkā esošajiem standartiem.*Lūdzam precizēt standartus, atbilstoši kuriem piegādātajām precēm ir jābūt reģistrētām un/vai sertificētām? |
|  | **Skaidrojums** | Nozari regulējošo standartu vai normatīvo aktu attiecināmību uz piegādājamo preci, piedāvājuma sagatavošanas gaitā izvērtē pretendents atkarībā no piegādei paredzētās preces.Piegādājamo preču atbilstības Latvijas Republikā spēkā esošajiem normatīvajiem aktiem nodrošināšana ir ražotāja un izplatītāja pienākums, lai nodrošinātu cilvēka dzīvībai, veselībai, kā arī videi nekaitīgu preču ražošanu un laišanu apgrozībā. |
| **2.** | **Jautājums** | *Nolikums 2.8. Ekvivalenti izstrādājumi:**Ja tehniskajās specifikācijās ir norādīta konkrēta ražotāja produkcija, pretendents drīkst piedāvāt tās ekvivalentu. Ja pretendents piedāvā ekvivalentu produkciju, tad pretendents piedāvājumam pievieno informāciju par ekvivalenta ražotāju un marku un pievieno piedāvājumam dokumentus, kas sniedz pietiekamu informāciju par piedāvāto produktu. Informācijā obligāti ir jānorāda, kurām tehniskās specifikācijas pozīcijām tiek piedāvāts katrs ekvivalents. Pretendents savā piedāvājumā ar ražotāja dokumentāciju vai kompetentas institūcijas izsniegtu apliecinājumu par pārbaudes rezultātiem pierāda, ka piedāvājums ir ekvivalents un apmierina pasūtītāja prasības, kas izteiktas tehniskajās specifikācijās.*1.Šis nolikuma punkts ir pretrunā ar Iepirkuma preč specifiku, jo pieprasot, piemēram Tāmes pozīcijā minēto Nr. p.k. 2.10. Signālgalvas ZIR (vai ekvivalents) aizsargjumtiņš (300 mm) Pasūtītājs apzinās, ka konkrēta ražotāja luksoforam nevar tikt izmantotas cita ražotāja luksoforu komponentes, jo katram ražotājam pat ņemot vērā visu standartu ievērošanu, tomēr ir sava specifika un neviena cita ražotāja komponentes konkrētās prasības izpildei nederēs. Šis ir attiecināms uz visām Tāmes pozīcijā norādītajām izstrādājumu komponentēm, tādēļ šī Iepirkuma priekšmeta būtība ir uzskatāma par konkurences ierobežošanu no Pasūtītāja puses, kas ir pretrunā ar Eiropas parlamenta un padomes direktīvu 2014/24/ES.2.Vēlamies arī vērst vērību, ka visu tāmē norādīto luksoforu un kontrolieru komponenšu konkrēto ražotāju precēm Latvijā ir viens Piegādātājs jeb attiecīgi Pretendents šim Iepirkumam, kas neatbilst brīvas un godīgas konkurences kritērijiem. |
|  | **Skaidrojums** | 1. Iepirkuma rezultātā slēdzamais līgums paredzēts preču piegādei esošas un funkcionējošas luksoforu sistēmas (sastāvošas no 74 (septiņdesmit četriem) luksoforu objektiem visā pilsētā) ikdienas uzturēšanai t.sk. bojājumu rezultātā bojāto detaļu nomaiņai. Bojāto detaļu aizstāšana ar tāda paša ražotāja vai ekvivalentu sistēmas komponenti ir būtiski nepieciešama, lai operatīvi paveiktu bojāto detaļu aizstāšanu, vienlaikus neradot riskus sistēmas stabilai darbībai un satiksmes drošībai.2.Pasūtītāja rīcībā nav informācijas, ka kādam komersantam, visu vai atsevišķu tāmē norādīto ražotāju produktiem no ražotāju puses būtu piešķirtas ekskluzīvas tiesības to produktu izplatīšanai un pārdošanai Latvijas tirgū. Nolikumā izvirzītās prasības neierobežo iespējamo pretendentu iegādāties un piegādāt preci arī no citām valstīm.Vēršam uzmanību, ka atbilstoši nolikuma 2.8. punkta nosacījumam, pretendents drīkst piedāvāt ekvivalentu produkciju. |
| **3.** | **Jautājums** | *Nolikums III SADAĻA, PRASĪBAS PRETENDENTIEM UN IESNIEDZAMIE DOKUMENTI**3.9. Pretendents iepriekšējo 3 (trīs) gadu laikā (2016., 2017., 2018. un 2019.gads līdz piedāvājumu iesniegšanas termiņa beigām) ir izpildījis vismaz 1 (vienu) luksoforu komponenšu piegādes līgumu par vismaz 40 000,00 EUR (četrdesmit tūkstošiem euro), neskaitot PVN.**Pieredzi apliecina attiecīgā līguma pasūtītāja atsauksme par līguma izpildi.*1.Kāds pamatojums ir tieši luksoforu komponenšu piegādes pieredzes un par vismaz 40’000,00 EUR (četrdesmit tūkstošiem euro) prasībai?2.Vai satiksmes organizācijas preč piegādes un izbūves pieredze netiks pieņemta kā atbilstoša? |
|  | **Skaidrojums** | 1.Nolikuma 3.9. punktā norādītā līdzvērtīgās pieredzes summa vismaz 40 000,00 EUR (četrdesmit tūkstošiem euro), neskaitot PVN, nepārsniedz pasūtītāja plānoto paredzamo līguma summu, kas noteikta sastādot kontroltāmi. Noteiktā prasība izvirzīta, lai pasūtītājs pārliecinātos par pretendenta iespējām līdzvērtīga apjoma luksofora komponenšu piegāžu izpildē.Pieredze luksoforu komponenšu piegādē izvēlēta atbilstoši iepirkuma priekšmetam, kā arī piegādājamās preču grupas specifikas dēļ, kas nav tieši salīdzināma ar citām satiksmes organizācijas precēm (ceļazīmes, barjeras, marķējumi u.c.). 2. Satiksmes organizācijas preču piegādes un izbūves pieredze nav uzskatāma kā atbilstoša, tā kā nolikuma 3.9. punktā noteiktā prasība paredz **luksoforu komponenšu piegādes** līguma par vismaz 40 000,00 EUR (četrdesmit tūkstošiem euro), neskaitot PVN izpildi.Būvdarbu pieredze luksoforu komponenšu piegādes līguma prasībām nav uzskatāma par atbilstošu, jo nav šī konkursa iepirkuma priekšmets. |
| **4.** | **Jautājums** | *Nolikums III SADAĻA, PRASĪBAS PRETENDENTIEM UN IESNIEDZAMIE DOKUMENTI**3.10. Pretendenta piesaistītajiem apakšuzņēmējiem ir visi nepieciešamie sertifikāti, licences un atļaujas norādīto darba daļu veikšanai.*1.Lūgums precizēt kādi tieši sertifikāti, licences un atļaujas ir nepieciešamas norādīto darba daļu veikšanai, kā arī kurš konkrēti noteiks augstāk minēto dokumentu atbilstību? |
|  | **Skaidrojums** | Nolikuma punktā 3.10. noteikto sertifikātu, licenču un atļauju nepieciešamību apakšuzņēmējam, piedāvājuma sagatavošanas gaitā izvērtē pretendents atkarībā no apakšuzņēmējam nododamās darbu daļas specifikas un apjoma un norāda nolikuma 4.pielikumā *“Informācija par līguma izpildi”.* Iesniegtās informācijas pārbaudi veiks Komisija, vērtējot iesniegto piedāvājumu kopumā, atbilstoši nolikumā izvirzītajām prasībām. |
| **5.** | **Jautājums** | *Nolikuma 6.pielikums**9. Piedāvājuma noformējuma pārbaudei, pretendentu atlasei, kā arī piedāvājumu vērtēšanai un salīdzināšanai Komisija var pieaicināt ekspertu.*1.Kurš un kas nosaka pieaicināmā eksperta kvalifikāciju un atbilstību?2.Kurš nes atbildību par to, ka pieaicināmais eksperts nav ieinteresēts konkrēta pretendenta izvēlē vai darbībā?3.Kur un kā ir pārbaudāma informācija par to, ka eksperts nav ieinteresēts konkrēta pretendenta izvēlē vai darbībā? Vai eksperta parakstam ir juridisks spēks? |
|  | **Skaidrojums** | Nolikuma 6.pielikuma 9.punktā noteiktais ir atbilstošs Publisko iepirkumu likuma 24.panta otrā daļa noteiktajam *[…Iepirkuma komisija, pildot savus pienākumus, ir tiesīga pieaicināt ekspertus.]*Līdz ar to, Komisija ir tiesīga izvēlēties speciālistu, kura kvalifikācija un zināšanas ļauj tam izdarīt pamatotus secinājumus un ieteikumus kādā konkrētā jomā, kas ir atbilstoša iepirkuma priekšmetam.Iepirkumu komisija ir atbildīga par iepirkuma procesu, bet Iepirkumu komisijas priekšsēdētājs organizē un vada komisijas darbu, kā arī nodrošina apliecinājumu parakstīšanu, t.sk. apliecinājumu, kuru paraksta eksperts, ka […*nav tādu apstākļu, kuru dēļ varētu uzskatīt, ka viņi ir ieinteresēti konkrēta kandidāta vai pretendenta izvēlē vai darbībā vai ka viņi ir saistīti ar tiem šā panta (PIL 25.panta) pirmās daļas izpratnē.].* Tādejādi, pats eksperts uzņemas atbildību par patiesas vai nepatiesas informācijas sniegšanu Komisijai attiecībā uz to, ka eksperts nav ieinteresēts konkrēta pretendenta izvēlē vai darbībā.Parakstot apliecinājumu par neieinteresētību, apliecinājumā norādītā informācija tiek uzskatīta par patiesu. Ja dokuments ir parakstīts atbilstoši Dokumentu juridiskā spēka likumam vai Elektronisko dokumentu likumam, tad šāds dokuments nodrošina tā juridisko spēku. |
| **6.** | **Jautājums** | *Nolikuma 7. pielikums Tāme Nr.p.k. 6.1 un Nr.p.k. 6.2*1.Kāds ir pamatojums šo darbu iekļaušanai piegādes Iepirkumā, it sevišķi ņemot vērā, ka šī konkrētā ražotāja luksoforu kontrolierus ir sertificēts programmēt vai veikt korekcijas signālplānos Latvijas teritorijā tikai viens uzņēmums – SIA “Lucidus”, kas savukārt nodrošina uzvaru Iepirkumā tikai šim uzņēmumam? |
|  | **Skaidrojums** | Nolikuma 7. pielikuma Tāmes pozīcijās Nr. 6.1. un Nr. 6.2. minēto darbu veikšana ir paredzēta gadījumiem, kad, iegādājoties luksoforu kontrolierus (tāmju pozīcijas 3.1.,3.2., 3.3., 3.4., 3.5.), tiem nepieciešams izstrādāt un ieprogrammēt signālplānu, kas ekvivalents nomaināmajam kontrolierim. Bez šī darba veikšanas luksoforu kontroliera pilnvērtīga darbība nav nodrošināma.Ņemot vērā to, ka nolikumā nav iekļauta prasība pretendentam norādīt konkrētu personu un tai izsniegtu sertifikātu luksoforu kontrolieru programmēšanai, pretendentam ir iespēja tam konkrēto speciālistu piesaistīt tikai gadījumā, ja līguma izpildes gaitā tiks izdarīts pasūtījums atbilstoši tāmju pozīcijām 3.1.,3.2., 3.3., 3.4., 3.5.Pēc pasūtītāja rīcībā esošās informācijas, kompānija “Swarco”, kuras ražojuma kontrolieri norādīti pozīcijās 3.1.,3.2., 3.3., 3.4., 3.5., Latvijā izsniegusi vairākus kontrolieru apkalpošanas sertifikātus personām kuras nav saistītas ar jautājumā norādīto uzņēmumu. Tāpat pasūtītājs ar nolikuma prasībām neierobežo pretendenta iespējas speciālistus piesaistīt no ārvalstīm vai veicot konkrēto darbu pie ražotāja.  |